CELEX: 32017R1271
Language: lt
Date: 2017-07-14 00:00:00
Title: 2017 m. liepos 14 d. Komisijos reglamentas (ES) 2017/1271, kuriuo dėl silicio dioksido (E 551) naudojimo kalio nitrate (E 252) iš dalies keičiamas Europos Parlamento ir Tarybos reglamento (EB) Nr. 1333/2008 III priedas (Tekstas svarbus EEE. )

15.7.2017   
            
            
               LT
            
            
               Europos Sąjungos oficialusis leidinys
            
            
               L 184/3
            
         KOMISIJOS REGLAMENTAS (ES) 2017/1271
   2017 m. liepos 14 d.
   kuriuo dėl silicio dioksido (E 551) naudojimo kalio nitrate (E 252) iš dalies keičiamas Europos Parlamento ir Tarybos reglamento (EB) Nr. 1333/2008 III priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 III priede nustatytas Sąjungos maisto priedų, leidžiamų naudoti maisto prieduose, maisto fermentuose, maisto kvapiosiose medžiagose ir maistingosiose medžiagose, sąrašas ir jų naudojimo sąlygos;
            
         
               (2)
            
            
               pagal Europos Parlamento ir Tarybos reglamento (EB) Nr. 1331/2008 (2) 3 straipsnio 1 dalyje nurodytą bendrą procedūrą Sąjungos maisto priedų sąrašas gali būti atnaujintas Komisijos iniciatyva arba gavus paraišką;
            
         
               (3)
            
            
               2016 m. liepos 7 d. buvo pateikta paraiška dėl leidimo naudoti silicio dioksidą (E 551) kaip lipnumą reguliuojančią medžiagą, dedamą į kalio nitratą (E 252); paraiška pagal Reglamento (EB) Nr. 1331/2008 4 straipsnį buvo pateikta valstybėms narėms;
            
         
               (4)
            
            
               sandėliuojamam kalio nitratui (E 252) būdinga labai sulipti, o tai trukdo jį naudoti perdirbant maistą. Todėl, siekiant užtikrinti šio priedo birumą ir tinkamą dozavimą, reikalinga lipnumą reguliuojanti medžiaga. Pareiškėjas įrodė, kad kalio nitrate (E 252) leidžiamos naudoti lipnumą reguliuojančios medžiagos yra neveiksmingos arba gali sukelti nepageidaujamą pH pokytį ir tokiu būdų sutrikdyti maisto perdirbimą, o silicio dioksidas (E 551) yra veiksmingas, nereaguoja su maistu ir nedaro poveikio tolesniam maisto perdirbimui;
            
         
               (5)
            
            
               Maisto produktų mokslinis komitetas nurodė, kad naudojant silicio dioksidą (E 551) ir tam tikrus silikatus (t. y. natrio, kalio, kalcio ir magnio silikatus) kaip lipnumą reguliuojančias medžiagas jų LPD (toliau – leidžiama paros dozė) yra „nenurodyta“ (3). Tai reiškia, kad silicio dioksidas (E 551) nekelia pavojaus sveikatai, kai naudojamas toks jo kiekis, kokio reikia norimam technologiniam poveikiui pasiekti. Papildomas silicio dioksido (E 551) poveikis vartotojams, kai jis naudojamas kaip lipnumą reguliuojanti medžiaga kalio nitrate (E 252), būtų nedidelis;
            
         
               (6)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 III priede nustatytą Sąjungos maisto priedų sąrašą, turi prašyti Europos maisto saugos tarnybos (toliau – Tarnyba) pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai;
            
         
               (7)
            
            
               leidimas naudoti silicio dioksidą (E 551) kalio nitrate (E 252) yra to sąrašo atnaujinimas ir nėra tikėtina, kad tai turės poveikio žmonių sveikatai, tad nebūtina prašyti Tarnybos pateikti nuomonę;
            
         
               (8)
            
            
               todėl tikslinga leisti naudoti silicio dioksidą (E 551) kaip lipnumą reguliuojančią medžiagą kalio nitrate (E 252);
            
         
               (9)
            
            
               todėl Reglamento (EB) Nr. 1333/2008 III priedą reikėtų atitinkamai iš dalies pakeisti;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
   
      (3)  Maisto produktų mokslinio komiteto ataskaita, 25-as rinkinys, 1990 m.
   
      PRIEDAS
      Reglamento (EB) Nr. 1333/2008 III priedo 2 dalyje po maisto priedo silicio dioksido E 551 paskutiniojo įrašo įterpiamas šis įrašas:
      
         
                      
                  
                  
                     „E 551
                  
                  
                     Silicio dioksidas
                  
                  
                     10 000  mg/kg preparato
                  
                  
                     E 252 Kalio nitratas“